C 349/140
RO
Jurnalul Oficial al Uniunii Europene
29.9.2023
— accelerarea trecerii la un sistem de transport mai durabil, bazat pe multimodalitate și în care o parte substanțială a celor 75 % din transportul intern de mărfuri efectuat în prezent pe cale rutieră se va transfera către transportul feroviar și către căile navigabile interioare; — îmbunătățirea rezilienței economiei UE la șocuri, la perturbări la scară largă ale lanțurilor de aprovizionare și la constrângeri în ceea ce privește accesul la resurse.
De exemplu, atunci când energia fosilă este utilizată ca armă de anumite țări și faptul că materiile prime pentru BEV sunt obținute din doar câteva țări din afara UE și prelucrate în țările respective.
4.10.
Acest lucru necesită următoarele:
4.10.1.
O traiectorie de reducere a emisiilor de CO2 în conformitate cu capacitatea sectorului industrial de a se transforma și compatibilă cu operatorii de transport în ceea ce privește costurile și eficiența operațională.
Obiectivele propuse trebuie să fie compatibile cu timpul necesar pentru a transforma instalațiile de producție existente și a construi altele noi, pentru a dezvolta infrastructura de încărcare, pentru a asigura aprovizionarea cu componente și materii prime esențiale, pentru a crea piețe-lider și pentru a instrui forța de muncă.
4.10.2.
Un ritm de decarbonizare (pentru parc) care să fie în concordanță cu punerea în aplicare a Planului industrial al Pactului verde european și a proiectelor importante de interes european comun (PIIEC) și care să contribuie la dezvoltarea lanțurilor de aprovizionare esențiale pentru acest sector în Europa, cum ar fi hidrogenul curat, bateriile și microelectronica.
Traiectoria emisiilor trebuie, de asemenea, să fie în conformitate cu obiectivele Pactului verde european, precum și cu Strategia UE pentru o mobilitate durabilă și inteligentă. 4.11.
Așa cum a afirmat și în avize anterioare, CESE consideră că o coordonare sporită la nivelul legislației de mediu care vizează transportul rutier este esențială pentru transformarea cu succes a industriei (cum ar fi Euro 7, AFIR și Eurovignette) (20), solicitând totodată o abordare legislativă coerentă. 4.12.
În conformitate cu avizele sale anterioare (21), CESE observă că, în pofida tuturor beneficiilor grupurilor motopropulsoare electrice și pe bază de hidrogen, regulamentul propus, a cărui abordare se bazează pe emisiile la țeava de evacuare, trebuie să fie completat de alte instrumente de politică pentru a stimula utilizarea combustibililor nefosili din surse regenerabile pentru partea din parcul auto care funcționează cu motoare cu ardere internă.
Pachetul „Fit for 55” („Pregătiți pentru 55”) trebuie să asigure o abordare bazată pe întregul ciclu de viață și să evite ca decarbonizarea transportului rutier să ducă la o schimbare în ceea ce privește emisiile în amonte în lanțul valoric.
Revizuirea sistemului UE de comercializare a certificatelor de emisii, precum și Directiva privind energia din surse regenerabile (22), trebuie să asigure faptul că decarbonizarea transportului rutier și a producției de energie electrică au loc într-un ritm compatibil. 4.13.
În procesul de transformare, Uniunea Europeană trebuie să asigure o concurență loială pentru producătorii europeni de echipamente originale (OEM) și pentru operatorii de transport europeni pe piețele naționale și internaționale. 4.14.
CESE subliniază, de asemenea, necesitatea de a asigura consolidarea capacităților și de a sprijini transportatorii și operatorii – în special IMM-urile – să respecte obligațiile de raportare prevăzute de regulament, inclusiv registrul central de date propus pentru vehiculele grele. 4.15.
În ceea ce privește autobuzele urbane, CESE subliniază necesitatea de a excepta autobuzele utilizate și pentru transportul interurban de la cerința specifică privind emisiile zero prevăzută pentru autobuzele urbane.
(20)
(21)
(22)
Avizul Comitetului Economic și Social European privind „Propunere de regulament al Parlamentului European și al Consiliului privind omologarea de tip a autovehiculelor și a motoarelor, precum și a sistemelor, componentelor și unităților tehnice separate destinate vehiculelor respective, în ceea ce privește emisiile și durabilitatea bateriilor (Euro 7) și de abrogare a Regulamentelor (CE) nr.
715/2007 și (CE) nr.
595/2009” [COM(2022) 586 final – 2022/0365(COD)] (JO C 228, 29.6.2023, p. 103), Avizul Comitetului Economic și Social European pe tema „Strategia de mobilitate a UE și lanțurile valorice industriale ale UE: abordarea ecosistemelor” (aviz din proprie inițiativă) (JO C 105, 4.3.2022, p. 26) și Avizul Comitetului Economic și Social European privind propunerea de directivă a Parlamentului European și a Consiliului de modificare a Directivei 1999/62/CE de aplicare a taxelor la vehiculele grele de marfă pentru utilizarea anumitor infrastructuri [COM(2017) 275 final – 2017/0114 (COD)] și propunerea de directivă a Consiliului de modificare a Directivei 1999/62/CE de aplicare a taxelor la vehiculele grele de marfă pentru utilizarea anumitor infrastructuri, în ceea ce privește anumite dispoziții referitoare la taxarea vehiculelor [COM(2017) 276 final – 2017/0115 (CNS)] (JO C 81, 2.3.2018, p. 188).
Avizul Comitetului Economic și Social European privind Propunerea de regulament al Parlamentului European și al Consiliului de stabilire a standardelor de performanță privind emisiile pentru autoturismele noi și pentru vehiculele utilitare ușoare noi, ca parte a abordării integrate a Uniunii de reducere a emisiilor de CO2 generate de vehiculele ușoare, și de modificare a Regulamentului (CE) nr.
715/2007 [COM(2017) 676 final – 2017/0293 (COD)] (JO C 227, 28.6.2018, p.
52) și Avizul Comitetului Economic și Social European privind Propunerea de regulament al Parlamentului European și al Consiliului de modificare a Regulamentului (UE) 2019/631 în ceea ce privește consolidarea standardelor de performanță privind emisiile de CO2 pentru autoturismele noi și pentru vehiculele utilitare ușoare noi, în conformitate cu obiectivele climatice mai ambițioase ale Uniunii [COM(2021) 556 final – 2021/0197 (COD)] (JO C 194, 12.5.2022, p. 81).
Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile (JO L 328, 21.12.2018, p. 82).